
146 DR.31.3.2010 

 
sampah sarap dan kayu-kayu yang tersangkut pada tiang-tiang jambatan sedang 
dijalankan. Untuk penyelesaian jangka panjang, kerja-kerja menaik taraf jalan dan 
mengganti jambatan-jambatan tersebut telah dipohon bagi Rancangan Malaysia 
Kesepuluh. Yang Berhormat Lenggong juga meminta Kementerian Kerja Raya 
memberi perhatian dan tumpuan bagi melaksanakan projek-projek mengikut 
jadual. Terima kasih atas keprihatinan Yang Berhormat yang meminta supaya 
projek dilaksanakan mengikut jadual. Untuk makluman Ahli Yang Berhormat, 
kementerian sememangnya sentiasa mengambil langkah untuk memastikan 
semua projek dapat disiapkan, bukan sahaja mengikut jadual tetapi menepati 
spesifikasi dan kos yang ditetapkan. 

Untuk memastikan projek dilaksanakan mengikut jadual, kementerian 
telah mengambil beberapa langkah seperti koordinasi dengan agensi utiliti 
dipertingkatkan, mengadakan mesyuarat di tapak setiap bulan, menubuhkan 
Jawatankuasa Projek Sakit di peringkat kementerian dan agensi selaras dengan 
Surat Pekeliling Perbendaharaan Bil. 8/2009.  

Lebuh raya bertol. Tuan Yang di-Pertua, Yang Berhormat Puchong ada 
memohon penjelasan langkah-langkah kerajaan untuk menyelesaikan masalah 
lalu lintas dan kesesakan bagi lebuh raya yang berbayar tol khususnya di Parlimen 
Puchong. Untuk makluman Ahli Yang Berhormat, pihak Kementerian Kerja Raya 
sedia maklum akan masalah kesesakan yang dihadapi oleh pengguna 
terutamanya di kawasan antara Bandar Sunway ke Puchong. 

Sebagaimana Ahli Yang Berhormat sedia maklum, pembangunan pesat di 
sekitar koridor lebuh raya ini telah menyaksikan peningkatan trafik yang tinggi 
sekali gus menjejaskan kelancaran aliran trafik khususnya pada waktu puncak. 
Sebagai langkah penyelesaian sementara, satu sistem laluan kontra telah mula 
dilaksanakan di Plaza Tol Petaling Jaya Selatan bagi laluan kenderaan menghala 
ke arah Puchong. Pelaksanaan sistem ini yang dilaksanakan dengan bantuan 
serta kerjasama pihak Polis Diraja Malaysia diadakan setiap hari Isnin hingga 
Jumaat antara jam 4.30 petang hingga 8.30 malam bagi membantu 
mengurangkan kesesakan trafik di kawasan tersebut. Ia telah dimulakan semenjak 
8 Mac 2010. Keberkesanan pelaksanaan sistem laluan kontra ini masih dalam 
peringkat pemantauan pihak Lembaga Lebuh Raya Malaysia serta syarikat 
konsesi sebelum diperluaskan ke bahagian ataupun seksyen lain lebuh raya 
tersebut. 

Untuk makluman Ahli Yang Berhormat juga, pihak konsesi lebuh raya kini 
sedang giat melaksanakan kerja menaik taraf lebuh raya di antara Persimpangan 
Bertingkat Puchong Intan hingga ke Persimpangan Bertingkat Kampung Baharu 
Puchong. Kerja-kerja pembinaan ini dijangkakan dapat disiapkan menjelang akhir 
tahun 2011. Yang Berhormat Petaling Jaya telah membangkitkan ... 

Puan Fong Po Kuan [Batu Gajah]: Minta penjelasan. Berkenaan 
kesesakan lalu lintas di Bandar Sunway Puchong. Saya melaluinya setiap pagi ke 
Parlimen ini dan selepas persidangan Parlimen saya melalui kontra kalau sempat 
sesi malam ini tamat sebelum 8.30. Persoalannya ialah ia bukan penyelesaian 
saya dapati. 

■2020 

 Kalau awal pagi kita melalui jalan itu, tidak ada kontra ya.  Kita susah 
menjangka pukul berapa kita harus keluar rumah sebab kesesakan itu hampir 
bertempur kerana tiada garisan lorongan menentukan barisan kenderaan queue. 
Jadi setiap kenderaan bersaing untuk memasuki tol. Jadi laluan kontra satu 
langkah yang baik tetapi itu bukan penyelesaiannya. Jadi perlu ada satu 



sampah sarap dan kayu-kayu yang tersangkut pada tiang-tiang jambatan sedang dijalankan. Untuk penyelesaian jangka panjang, kerja-kerja menaik taraf jalan dan mengganti jambatan-jambatan tersebut telah dipohon bagi Rancangan Malaysia Kesepuluh. Yang Berhormat Lenggong juga meminta Kementerian Kerja Raya memberi perhatian dan tumpuan bagi melaksanakan projek-projek mengikut jadual. Terima kasih atas keprihatinan Yang Berhormat yang meminta supaya projek dilaksanakan mengikut jadual. Untuk makluman Ahli Yang Berhormat, kementerian sememangnya sentiasa mengambil langkah untuk memastikan semua projek dapat disiapkan, bukan sahaja mengikut jadual tetapi menepati spesifikasi dan kos yang ditetapkan. Untuk memastikan projek dilaksanakan mengikut jadual, kementerian telah mengambil beberapa langkah seperti koordinasi dengan agensi utiliti dipertingkatkan, mengadakan mesyuarat di tapak setiap bulan, menubuhkan Jawatankuasa Projek Sakit di peringkat kementerian dan agensi selaras dengan Surat Pekeliling Perbendaharaan Bil. 8/2009. Lebuh raya bertol. Tuan Yang di-Pertua, Yang Berhormat Puchong ada memohon penjelasan langkah-langkah kerajaan untuk menyelesaikan masalah lalu lintas dan kesesakan bagi lebuh raya yang berbayar tol khususnya di Parlimen Puchong. Untuk makluman Ahli Yang Berhormat, pihak Kementerian Kerja Raya sedia maklum akan masalah kesesakan yang dihadapi oleh pengguna terutamanya di kawasan antara Bandar Sunway ke Puchong. Sebagaimana Ahli Yang Berhormat sedia maklum, pembangunan pesat di sekitar koridor lebuh raya ini telah menyaksikan peningkatan trafik yang tinggi sekali gus menjejaskan kelancaran aliran trafik khususnya pada waktu puncak. Sebagai langkah penyelesaian sementara, satu sistem laluan kontra telah mula dilaksanakan di Plaza Tol Petaling Jaya Selatan bagi laluan kenderaan menghala ke arah Puchong. Pelaksanaan sistem ini yang dilaksanakan dengan bantuan serta kerjasama pihak Polis Diraja Malaysia diadakan setiap hari Isnin hingga Jumaat antara jam 4.30 petang hingga 8.30 malam bagi membantu mengurangkan kesesakan trafik di kawasan tersebut. Ia telah dimulakan semenjak 8 Mac 2010. Keberkesanan pelaksanaan sistem laluan kontra ini masih dalam peringkat pemantauan pihak Lembaga Lebuh Raya Malaysia serta syarikat konsesi sebelum diperluaskan ke bahagian ataupun seksyen lain lebuh raya tersebut. Untuk makluman Ahli Yang Berhormat juga, pihak konsesi lebuh raya kini sedang giat melaksanakan kerja menaik taraf lebuh raya di antara Persimpangan Bertingkat Puchong Intan hingga ke Persimpangan Bertingkat Kampung Baharu Puchong. Kerja-kerja pembinaan ini dijangkakan dapat disiapkan menjelang akhir tahun 2011. Yang Berhormat Petaling Jaya telah membangkitkan ... Puan Fong Po Kuan [Batu Gajah]: Minta penjelasan. Berkenaan kesesakan lalu lintas di Bandar Sunway Puchong. Saya melaluinya setiap pagi ke Parlimen ini dan selepas persidangan Parlimen saya melalui kontra kalau sempat sesi malam ini tamat sebelum 8.30. Persoalannya ialah ia bukan penyelesaian saya dapati. #2020. Kalau awal pagi kita melalui jalan itu, tidak ada kontra ya. Kita susah menjangka pukul berapa kita harus keluar rumah sebab kesesakan itu hampir bertempur kerana tiada garisan lorongan menentukan barisan kenderaan queue. Jadi setiap kenderaan bersaing untuk memasuki tol. Jadi laluan kontra satu langkah yang baik tetapi itu bukan penyelesaiannya. Jadi perlu ada satu.